Publication: Magyar Közlöny
Issue: MK-2010-4 (Year: 2010, Number: 4)
Era: contemporary
Section: a szociális igazgatásról és szociális ellátásokról szóló 1993. évi III. törvény hatálya alá tartozó, a korai fejlesztés
Paragraph Index: 1094

(2) Ha a tanuló iskolát kíván változtatni, szándékáról a tanuló szülõjének írásban tájékoztatnia kell az ille té kes szakértõi és rehabilitációs bizottságot. A szakértõi és rehabilitációs bizottság, amennyiben az az iskola, amelybe a tanuló az átvételét, felvételét kéri, az adott fogyatékosságra tekintettel szerepel az intézményi jegyzékben, a bejelentést tizenöt munkanapon belül írásban tudomásul veszi, és szakértõi véleményének az iskola kijelölésére és az iskolába történõ beiratkozásra vonatkozó rendelkezéseit módosítja. Ha az iskola nem, vagy nem az adott fogyatékosságra tekintettel szerepel az intézményi jegyzékben, a szakértõi és rehabilitációs bizottság a tanuló – szükség szerinti – vizsgálata után új szakvéleményt készít. A tanuló vizsgálata mellõzhetõ, ha a meglévõ vizsgálati eredmények kiegészítésére nincs szükség. E rendelkezéseket alkalmazni kell az óvoda, a kollégium, a korai fejlesztés és gondozás vagy a fejlesztõ felkészítés feladataiban közremûködõ intézmény változásakor is. Az e bekezdésben meghatározott intézkedéseket, ha a gyermek, tanuló vizsgálatára nincs szükség, a szakértõi és rehabilitációs bizottság vezetõje vagy az általa kijelölt szakértõi bizottsági tag hajtja végre.

Source: https://magyarkozlony.hu/hivatalos-lapok/4f0f2918284629bc3803d33f685ca40ba4434d85/dokumentumok/714252b89536690782f7200d6b0e61a2f5777ac1/letoltes